Ons het besluit om die Hume Snelweg oppad Canberra toe te neem en dan deur die Suidelike Hooglande van New South Wales te ry (in stede daarvan om langs die kus te ry) om sodoende ons 'n kykie te kon kry van die groen binneland van NSW.
Dis 'n pragtige dorpie, met lieflike boomryke erwe en 'n rustige landelike atmosfeer. Daar is 'n ook 'n kuns roete. Daar is meer inligting oor die gebied by http://www.highlandsnsw.com.au/ Een voorbeeld is die Tradisionele Ystersmid in Mittagong.
Hierna het ons in Kangaroo Vallei afgedaal met 'n taamlik kronkelende pad. Naby Barrengarry gaan mens oor die Kangaroo rivier:
Dis nogal moeilik om die prag en skoonheid van hierdie wêreld regtig op fotos te kan weergee, maar ek probeer om dit vir julle so lewendig moontlik te maak en daarom het ek sommer vir julle 'n video wat ek by die Fitzroy waterval geneem het ingesluit...